বিলাতি তুলসী
বিলাতি তুলসী (বৈজ্ঞানিক নাম: Hyptis suaveolens) হলো এক প্রকার গুল্ম জাতীয় সপুষ্পক উদ্ভিদ। একে “গাঞ্জা তুলসী” ইত্যাদি নামেও ডাকা হয়। এই প্রজাতি ল্যামিয়াসি পরিবারভুক্ত। ইংরেজিতে একে গাঞ্জা তুলসী, আমেরিকান মিন্ট, পিগনাট, স্টিংকিং রজার, বুনো স্পাইকনার্ড, ডার্প টিউলাস বা চ্যান ইত্যাদি নামেও ডাকা হয়। এর আদি নিবাস মধ্য ও দক্ষিণ আমেরিকার ক্রান্তীয় অঞ্চল। এটি সাধারণত ১–১.৫ মি (৩.৩–৪.৯ ফু) লম্বা হয়; কখনো কখনো এটি ৩ মি (৯.৮ ফু) পর্যন্ত লম্বা হতে পারে। এর কাণ্ড রোমশ এবং প্রস্থচ্ছেদ বর্গাকার। এর পাতা দ্বি-পার্শ্বীয়, ২–১০ সেমি (০.৭৯–৩.৯৪ ইঞ্চি) লম্বা, কিনারা অগভীর খাঁজকাটা। পাতা থেঁতলানো হলে তীব্র গন্ধ বের হয়। এর ফুল গুচ্ছাকার, রং বেগুনি বা গোলাপি।